Chilida 6,5 magnitudali zilzila sodir bo‘ldi

Chilida 6,5 magnitudali yer silkinishi sodir bo‘ldi. Bu haqda nemis Yer tadqiqotlari markazi ma’lumotlariga asoslanib, “Exo Moskvi” xabar bermoqda.

Zilzilaning epimarkazi Chili qirg‘oqlari markazidan janubdagi La-Serena shahrida joylashgan. Uning o‘chog‘i 18 km yer ostida joylashgan. Qurbonlar va vayronagarchilik haqda xabar berilmagan.
Eslatib o‘tamiz, 17-sentabrga o‘tar kechasi Chilida 8,3 magnitudali kuchli zilzila sodir bo‘lgan, buning oqibatida 13 kishi halok bo‘lib, yana olti kishi dom-daraksiz yo‘qolgani xabar berilgan edi.